**Na kraju procesa učenja na nivou ISCED 3 (srednje obrazovanje), učenik:**

***1. Kompetencija pismenosti***

Učenik/učenica:

**3.1.1.** Koristi bogat vokabular, uključujući stručne termine, saglasno situacijama;

**3.1.2.** Stvara literarne tekstove izražavajući pojmove, osjećanja, činjenice, mišljenja i stavove;

**3.1.3.** Primjenjuje funkcionalnu pismenost u svakodnevnim životnim situacijama, učenju i radu;

**3.1.4.** Učestvuje u javnoj, masovnoj i međukulturalnoj komunikaciji koristeći vizuelni, zvučni/audio i

digitalni materijal u raznim disciplinama i kontekstima;

**3.1.5.** Komunicira koristeći različite komunikacijske kanale (usmeno, pismeno, digitalno, medijski i sl.)

efikasno se povezujući sa drugima, na primjeren i kreativan način;

**3.1.6.** Prikuplja, zapisuje/čuva, organizuje i evaluira informacije i podatke provjeravajući

pouzdanost izvora;

**3.1.7.** Prezentuje, interpretira i upoređuje informacije i podatke iz više izvora koristeći grafikone i

dijagrame;

**3.1.8.**  Piše eseje o različitim temama i u različitim oblastima;

**3.1.9.** Kritički analizira argumente i tvrdnje, iznoseći ih kroz učešće u diskusijama i debatama;

**3.1.10.** Inicira i učestvuje u dijalogu argumentovano, kritički, i konstruktivno;

**3.1.11.** Aktivno sluša i uvažava mišljenja, stavove i emocije drugih koristeći jezik na pozitivan i društveno odgovoran način.

***2. Kompetencija višejezičnosti***

Učenik/Učenica:

**3.2.1.** Primjenjuje vokabular i funkcionalnu gramatiku glavnih vrsta verbalne interakcije i registara prvog stranog jezika (po pravilu engleskog), na nivou B1/B2 Zajedničkog evropskog referentnog okvira za jezike;

**3.2.2.** Koristi vokabular, gramatičke norme, osnovne vrste verbalne interakcije i registre drugog stranog jezike najmanje na nivou A1 Zajedničkog evropskog referentnog okvira za jezike;

**3.2.3**. Uvažava društvene konvencije, kulturne aspekte i promjenjivost stranih jezika u komunikaciji;

**3.2.4**. Sluša, čita, govori i piše prvi strani jezika (po pravilu engleski), jezik na nivou B1/B2 Zajedničkog evropskog referentnog okvira za jezike;

**3.2.5.** Sluša, čita, govori i piše drugi strani jezik najmanje na nivou A1 Zajedničkog evropskog referentnog okvira za jezike;

**3.2.6.** Pronalazi i koristi različite komunikacijske situacije i izvore za učenje različitih jezika (npr. stručna i druga literatura, filmovi, muzika, komunikacija preko socijalnih mreža, digitalna uputstva i tutorijali, on-line kursevi, mogućnosti razmjene, studijskih i drugih putovanja, kursevi i škole jezika i sl.);

**3.2.7.** Ponašanjem i djelovanjem demonstrira uvažavanje kulturnih različitosti, interesovanje i radoznalost o različitim jezicima i interkulturnoj komunikaciji;

**3.2.8.** Uvažava službeni jezik/jezike kao zajednički okvir za interakciju.

***3.Matematička kompetencija i kompetencija u nauci, tehnologiji i inženjerstvu***

Učenik/učenica:

**3.3.1.** Predstavlja i opisuje objekte i pojave apstraktnim matematičkim strukturama i relacijama prepoznajući na koja pitanja matematika može dati odgovore;

**3.3.2.** Provjerava podatke i tvrdnje, svjestan da se nauka i tehnologija razvijaju kroz nepristrasno prikupljanje podataka i neprestano testiranje teorijskih pretpostavki;

**3.3.3.** Argumentuje da razvoj tehnologije i medicine svoj uspjeh duguje dosljednoj i etičnoj primjeni naučnih rezultata;

**3.3.4.** Procjenjuje motive koji dovode do inovacija i razvoja tehnologije;

**3.3.5.** Analizira profit koji se ostvaruje upotrebom inovacija u odnosu na njihovu opštu dobrobit i suštinski uticaj na podizanje kvaliteta života svih ljudi;

**3.3.6.** Tumači veze između pojava u prirodi ili društvu korišćenjem jednostavnih tehnika matematičkog modeliranja;

**3.3.7.** Analizira složeni problem, dijeli ga na korake i rješava putem algoritma;

**3.3.8.** Koristi nizove logičkih argumenata za zaključivanje, dokazivanje, uopštavanja i prepoznavanje specijalnih slučajeva;

**3.3.9.** Koristi metodologiju prikupljanja, obrade i analize podataka (sprovodi eksperiment, posmatra i mjeri, bilježi, analizira i verifikuje rezultate, predstavlja podatke koristeći deskriptivnu statistiku, tabele i grafikone);

**3.3.10.** Kritički koristi sve elemente naučnog metoda za istraživanje nepoznatih pojava i samostalno učenje, izvodeći pouzdane i na dokazima zasnovane zaključke istraživanja;

**3.3.11.** Piše i diskutuje esej kroz istraživački rad, koristeći naučne koncepte i provjerljive izvore informacija;

**3.3.12.** Tumači, primjenjuje i kreira tehnička uputstva i tehničku dokumentaciju za svakodnevnu upotrebu;

**3.3.13.** Izrađuje tehnički crtež i koristi alate, odgovarajuće materijale i tehnike za izradu maketa, modela i prototipa;

**3.3.14.** Afirmiše naučnu istinu, značaj i relevantnost naučnih istraživanja;

**3.3.15.** Objašnjava značaj etičkih pitanja povezanih sa inovacijama, zdravljem, sigurnošću i održivošću životne sredine u pogledu naučnog i tehnološkog napretka.

***4. Digitalna kompetencija***

Učenik/učenica:

**3.4.1.** Primjenjuje digitalne alate i tehnologije za komunikaciju, kreiranje znanja i inoviranje procesa i proizvoda uzimajući u obzir mogućnosti, ograničenja, efekte i rizike njihovog korišćenja;

**3.4.2.** Koristi različite digitalne uređaje, softvere i mreže povezujući ih u logičke cjeline za obavljanje svakodnevnih poslova posebno za stvaranje znanja i za inoviranje procesa i proizvoda;

**3.4.3.** Procjenjuje kritički kredibilnost, pouzdanost i uticaj različitih izvora informacija i podataka prilagođavajući strategiju pretraživanja pronalaženju najprikladnijih podataka, informacija i sadržaja u digitalnom okruženju;

**3.4.4.** Primjenjuje koncept zaštite autorskih prava u digitalnom okruženju, bira najprikladnije načine zaštite i dijeljenja ličnih podataka i privatnosti istovremeno štiteći sebe i druge;

**3.4.5.** Komunicira i učestvuje u interakciji putem digitalnih tehnologija kako bi učestvovao u društvu kao aktivni građanin;

**3.4.6.** Kreira, uređuje i dijeli digitalni sadržaj u različitim formatima, piše instrukcije algoritma i odgovarajući program;

**3.4.7.** Upravlja digitalnim podacima, informacijama, sadržajima i digitalnim identitetom;

**3.4.8.** Koristi napredne softvere, različite digitalne uređaje, jednostavne robote i digitalne alate koji uključuju vještačku inteligenciju;

**3.4.9.** Koristi digitalno-komunikacione tehnologije i inovacija na promišljen, kritičan i odgovaran način;

**3.4.10.** Primjenjuje etički, bezbjedan i odgovoran pristup u radu u digitalnom okruženju.

***5. Lična, socijalna i kompetencija učiti kako učiti***

Učenik/učenica:

**3.5.1.** Kreira i primjenjuje sopstveni etički kodeks ponašanja i okvir za konstruktivnu komunikaciju, uspješne međuljudske odnose i društvenu participaciju;

**3.5.2.** Primjenjuje zdrave životne stilove, razvija um i tijelo i odgovorno se odnosi prema budućnosti;

**3.5.3.** Upravlja samostalno i proaktivno procesima učenja koristeći efikasno različite strategije učenja;

**3.5.4.** Koristi različite načine cjeloživotnog usvajanja vještina, upravljanja vlastitom karijerom i daljim obrazovanjem (formalno, neformalno, informalno);

**3.5.6.** Demonstrira odgovornost za svoje odluke, učenje, postignute rezultate, lični i profesionalni razvoj;

**3.5.7.** Rješava kompleksne probleme u učenju, ličnom i socijalnom razvoju;

**3.5.8.** Kritički preispituje odluke, uzimajući u obzir različite dokaze;

**3.5.9.** Procjenjuje efekte samostalnog učenja, učenja sa drugima i podrške u učenju;

**3.5.10.** Samovrednuje efikasnost učenja i svoje napredovanje tokom učenja;

**3.5.11.** Dijeli znanje, iskustva i ideje i motiviše druge na akciju;

**3.5.12.** Izrađuje svoj CV, piše motivaciono pismo i razvija tehnike nastupa na intervjuu za posao ili prijem u organizaciju;

**3.5.13.** Demonstrira otpornost i sposobnost da se nosi sa nesigurnošću i stresom;

**3.5.14.** Asertivno komunicira koristeći različite tehnike verbalne i neverbalne komunikacije i uspješno rješavajući probleme u komunikaciji i konflikte u različitim situacijama;

**3.5.15.** Koristi tehnike pregovaranja u komunikaciji za postizanje ciljeva izgrađujući pozitivnu međuzavisnost i interakciju s drugima;

**3.5.16.** Promoviše pozitivan sistem vrijednosti o ličnoj, društvenoj i fizičkoj dobrobiti i saradnji;

**3.5.17.** Primjenjuje saradnju, integritet, poštovanje različitosti drugih i njihovih potreba, spremnost da se prevaziđu predrasude i naprave kompromisi, u skladu sa usvojenim sistemom pozitivnih vrijednosti;

**3.5.18.** Pozitivno se odnosi prema učenju i primjeni vlastitih životnih iskustava i iskustava drugih, na osnovu usvojenog sistema vrijednosti;

**3.5.19.** Afirmiše promjene i znatiželju za učenjem, podržavajući sebe i druge u razvoju i prevazilaženju prepreka ;

**3.5.20.** Formira kriterijume za odlučivanje i razvija sopstveni integritet.

***6. Građanska kompetencija***

Učenik/učenica:

**3.6.1.** Procjenjuje ulogu, značaj i uticaj pojedinca, različitih društvenih grupa, škole, ekonomije, kulture i različitih organizacija na lokalnom i globalnom nivou;

**3.6.2.** Promoviše zajedničke evropske vrijednosti poštovanja ljudskog dostojanstva, slobode, demokratije, jednakosti, vladavine prava, ljudskih prava, prava pripadnika manjina, kao i dostojanstvo, slobodu, jednakost, prava građana i pravdu;

**3.6.3.** Kritički procjenjuje aktuelne događaje povezujući ih sa ključnim događajima iz nacionalne, evropske i svjetske istorije;

**3.6.4.** Kritički procjenjuje ciljeve, vrijednosti i politike društvenih i političkih pokreta, upoređujući njihov istorijski razvoj i uticaj na procese u društvu;

**3.6.5.** Demonstrira odgovoran odnosa prema ekološkim i demografskim problemima savremenog društva promovišući principe održivog razvoja;

**3.6.6.** Procjenjuje ideju evropskih integracija pozitivno vrednujući različitosti i kulturne identitete u Evropi i svijetu;

**3.6.7.** Analizira multikulturne dimenzije evropskih društava i doprinos nacionalnog kulturnog identiteta evropskom identitetu;

**3.6.8.** Procjenjuje socioekonomske dimenzije evropskih društava;

**3.6.9.** Inicira i aktivno učestvuje u humanitarnim, umjetničkim, preduzetničkim, ekološkim i drugim aktivnostima na lokalnom, regionalnom i međunarodnom nivou;

**3.6.10.** Kritički razmišlja i konstruktivno rješava probleme, dajući svoje i prihvatajući argumente drugih;

**3.6.11.** Javno zagovara pozitivne promjene u školi, zajednici i društvu, uključujući se u rad omladinskih i drugih nevladinih organizacija;

**3.6.12.** Kritički procjenjuje informacije iz različitih medija, uviđajući njihov značaj u demokratskim društvima i izrađuje jednostavne medijske sadržaje u kojima odgovorno iznosi svoja mišljenja i stavove;

**3.6.13.** Demonstrira odgovoran i konstruktivan stav prema poštovanju ljudskih prava kao osnove demokratije;

**3.6.14.** Afirmiše principe demokratskog odlučivanja, javnog zagovaranja i socijalne pravednosti na svim nivoima;

**3.6.15.** Vrednuje pozitivno socijalne i kulturne raznolikosti i rodnu ravnopravnost, poštujući privatnost drugih i afirmišući društvenu koheziju, mir i nenasilje;

**3.6.16.** Argumentuje vrijednosti očuvanje životne sredine i održivog načina života;

**3.6.17.** Afirmiše vrijednosti postizanja kompromisa, odbacivanja predrasuda, socijalne pravde i pravičnosti i ispoljava afinitet prema društvenom angažmanu.

***7. Preduzetnička kompetencija***

Učenik/učenica

**3.7.1.** Pretvara ideje iz realnog života u akciju, u različitim kontekstima, kreativno i inovativno, uz predviđanje posljedica, rezultata i rokova preduzetih aktivnosti;

**3.7.2.** Izrađuje plan za realizaciju projekta na osnovu procjene snaga i slabosti, rezultata istraživanja i analize resursa i rizika, učestvujući samostalno ili timski u fazama realizacije projekta;

**3.7.3.** Sastavlja jednostavne finansijske izvještaje (bilans stanja) i finansijske planove procjenjujući dostupne izvore finansiranja za započinjanje ili proširenje aktivnosti koje stvaraju vrijednost i poreske aspekte;

**3.7.4.** Afirmiše pristup u kojem su ideje za stvaranje vrijednosti zasnovane na etičkim vrijednostima koje se odnose na jednakost polova, pravednost, socijalnu pravdu i ekološku održivost;.

**3.7.5.** Predlaže nova rješenja tokom realizacije plana;

**3.7.6.** Organizuje tim ljudi koji mogu raditi zajedno uspostavljajući nove relacije kako bi dobio podršku za pretvaranje ideje u djelo;

**3.7.7.** Upravlja finansijama kako bi aktivnost koja stvara vrijednost bila održiva;

**3.7.8.** Izrađuje strategiju komunikacije kako bi mobilisao ljude kada je u pitanju sopstvena ili aktivnost tima;

**3.7.9.** Pregovara o podršci za ideje kojima se stvara vrijednost;

**3.7.10.** Rješava konflikte i suočava se s konkurencijom na pozitivan način;

**3.7.11.** Izrađuje strategije za prevazilaženje nepovoljnih okolnosti redefinišući prioritete i planove kako bi se prilagodio izmijenjenim okolnostima;

**3.7.12.** Procjenjuje rizik kako bi donio odluku;

**3.7.13.** Djeluje proaktivno, motivisano i odlučno po pitanju novih ideja i prilika, održavajući trud i zainteresovanost, uprkos preprekama;

**3.7.14.** Promoviše etičan odnos u procesu pretvaranje ideje u djelo, demonstrirajući odgovornost za sopstvene postupke, brigu o ljudima i svijetu;

**3.7.15.** Inspiriše druge pokazujući vještinu empatije (da se emocionalno stavi u poziciju drugog).

***8. Kompetencija kulturološke svijesti i izražavanja***

Učenik/učenica

**3.8.1.** Procjenjuje međusobne uticaje lokalnih, nacionalnih, regionalnih, evropskih i globalnih kultura i njihove uticaje na ideje pojedinaca;

**3.8.2.** Interpretira uticaje različitih kultura u različitim formama i kroz različite medije;

**3.8.3.** Istražuje načine komunikacije između stvaraoca i publike predstavljajući zadatu temu u raznim stvaralačkim formama i medijima: glumi, plesu, igrama, umjetnosti i dizajnu, muzici, ritualima i arhitekturi, kao i hibridnim oblicima;

**3.8.4.** Analizira obrasce nastanka svoje i drugih kultura i kulturnih formi i tumači njihov uticaj na savremenog čovjeka;

**3.8.5.** Tumači figurativne i apstraktne ideje i transponuje/ugrađuje svoje ideje, osjećanja i emocije u stvaralačko djelo (npr. interpretira ili adaptira umetnička djela i druge kulturne oblike, sastavlja originalnu priču, pjesmu, kompoziciju, poster, sliku, koreografiju za ples i sl.);

**3.8.6.** Stvara i učestvuje u manifestacijama razmjene kulturnih i drugih stvaralačkih iskustava u školi, zajednici i širim društvenim okvirima;

**3.8.7.** Afirmiše različita kulturna iskustva, načine kulturnog izražavanja i umjetničke slobode i poštovanje intelektualnog i kulturnog vlasništva;

**3.8.8.** Demonstrira radoznalost i otvorenost za učestvovanje u kulturnim iskustvima, uključujući inovativne kulturne i umjetničke forme.